钦定古今图书集成/明伦汇编/氏族典/第335卷 > 刘武周
## 钦定古今图书集成/明伦汇编/氏族典/第335卷 > 刘武周

按《唐书刘武周传》：“武周，瀛州景城人。父匡，徙马邑。武
周为人骁悍，善骑射，喜交豪杰，为鹰扬府校尉。太守
王仁恭颇爱遇之，令直阁下。久之，盗仁恭侍儿，惧觉
诛，又见天下已乱，阴有异计。隋大业十三年，与张万
岁等候仁恭视事，入斩仁恭，遂自称太守，遣使附突
厥，因袭破楼烦，进据汾阳宫，取宫人赂突厥。突厥立”
武周为定杨可汗，僭称皇帝，建元天兴。武德二年，齐
王元吉委并州遁，武周入据之。王以精骑突击破贼，
武周弃并州，北走突厥。未几，武周谋归马邑，计露，突
厥杀之。